Diari Oficial de la Generalitat Valenciana


Sumari del DOGV 3332, del 17-09-1998 (1998/7225)

Informació pública de l'aprovació de l'escriptura de reparcel·lació voluntària de la Unitat d'Execució número 26 i aprovació definitiva del Projecte d'Urbanització, deixant sense efecte la substitució directa del dret municipal del 10% de l'aprofitament tipus per terrenys propietat de l'urbanitzador, expedient 32/1997.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3332

Data del DOGV
:   17-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7225


Organisme emissor
:   Ajuntament de Sagunt

Tipus de document
:   Anunci

Informació pública de l'aprovació de l'escriptura de reparcel·lació voluntària de la Unitat d'Execució número 26 i aprovació definitiva del Projecte d'Urbanització, deixant sense efecte la substitució directa del dret municipal del 10% de l'aprofitament tipus per terrenys propietat de l'urbanitzador, expedient 32/1997. [1998/M7225]
  
El Ple de l'Ajuntament, en sessió ordinària, celebrada el dia 23 de juliol de 1998, va adoptar entre altres, el següent acord:
  
«Aprovació de l'escriptura de reparcel·lació voluntària de la Unitat d'Execució número 26 i aprovació definitiva del Projecte d'Urbanització, deixant sense efecte la substitució directa del dret municipal del 10% de l'aprofitament tipus per terrenys propietat de l'urbanitzador, expedient 32/1997.
  
Sotmés a votació, de conformitat amb el que estableix l'article 82.3 del Reglament d'Organització, Funcionament i Règim Jurídic de les Entitats Locals, per unanimitat es ratifica la inclusió de l'assumpte en l'ordre del dia.
  
Vist que mitjançant acord plenari de data 24 de febrer de 1998, es va procedir a l'aprovació i adjudicació del Programa d'Actuació Integrada de la Unitat d'Execució número 26, adjudicació a favor de la senyora Pilar Saiz Lozano, en nom i representació de la mercantil Construcciones y Promociones Puertomar, SL.
  
Vist que en data 1 de juliol de 1998, es presenta escriptura d'elevació a públic del Projecte de Reparcel·lació Voluntària de la Unitat d'Actuació número 26, davant el notari de Sagunt senyor Francisco Blanco Moreno, i número de protocol 1.733.
  
Vist que en la dita escriptura s'indica la substitució directa del 10% de l'aprofitament municipal per una altra finca, propietat de l'urbanitzador, situada en el sòl urbanitzable de SUNP-2.
  
Vist que en l'acord del Ple municipal d'aprovació i adjudicació del programa es va establir que la cessió del 10% de l'aprofitament tipus, a què té dret l'Ajuntament, s'efectuara net, és a dir, compensant en terrenys de la parcel·la resultant del 10% per la càrrega d'obra urbanitzadora que li corresponga a la parcel·la.
  
Vist que, en data 18 de juny de 1998, l'enginyer tècnic industrial ha emés un informe favorable del Projecte d'Urbanització, pel que fa a l'enllumenat públic.
  
Així mateix, el Departament de Manteniment ha emés un informe, en data 15 de juliol de 1998, de la part referent a jardineria, reg localitzat i mobiliari urbà, de manera que s'incorpora al plànol número 8 del Projecte Textures i Acabats; aquestes modificacions i ampliacions són acceptades per l'arquitecte redactor del projecte i hauran de recollir-se en un projecte refós, que es presentarà amb posterioritat:
  
El cap de Secció del Departament de Projectes i Obres ha emés un informe favorable.
  
L'enginyer industrial, en informe de data 20 de juliol de 1998, sobre això informa que han sigut esmenades les deficiències, respecte a les instal·lacions de proveïment d'aigua i clavegueram; no obstant això, s'haurà de presentar un projecte complet refós en què figuren totes les modificacions que s'han introduït, visat pel col·legi oficial corresponent.
  
Atés que l'alienació de béns municipals, tant en venda com en permuta, ha de dur-se a efecte, en el primer dels casos, mitjançant concurs subhasta, en el segon mitjançant el tràmit de permuta, quan no haja sigut incorporat al procés urbanitzador en els termes que estableix l'article 280 del Text Refós de la Llei del Sòl de 1992, en concordança amb l'article 124 del Reglament de Gestió Urbanística, Reial Decret 3.288/1978, de 25 d'agost, i una vegada incorporats al patrimoni municipal del sòl complir les premisses que estableix l'article 276 del Text Refós de la Llei de 1992. En qualsevol cas, les resultants de la contraprestació municipal del valor dels dits béns formaran part del patrimoni municipal del sòl; aquest particular s'ajusta a la Sentència número 1.127, del Tribunal Superior de Justícia de la Comunitat Valenciana.
  
Atés que el Projecte de Reparcel·lació Voluntària ha sigut tramitat d'acord amb el que disposa l'article 76 de la Llei Reguladora de l'Activitat Urbanística.
  
Atés que l'article 46 de la Llei Reguladora de l'Activitat Urbanística de la Generalitat Valenciana, en concordança amb l'article 53 del propi text legal, regula el procediment per al tràmit i aprovació dels projectes d'urbanització.
  
Atés que l'article 59 de la pròpia llei estableix els mitjans de publicació, efectivitat i entrada en vigor dels plans i projectes i que, en el present cas, s'ha de fer mitjançant el Butlletí Oficial de la Província.
  
Vist que l'urbanitzador, amb data 20 de juliol de 1998, presenta pel Registre Municipal documentació mitjançant la qual es recullen les dades relatives a la cessió de la parcel·la municipal, corresponent al 10% de l'aprofitament tipus, minorada en la superfície i aprofitament pel cost d'obra d'urbanització que li és imputable; fet que modifica la previsió inicial recollida en l'escriptura del Projecte de Reparcel·lació Voluntària, i que es referia a la substitució directa del dret municipal, en concepte d'aprofitament tipus per altres terrenys propietat de l'urbanitzador.
  
Vist que els serveis tècnics municipals han emés un informe sobre l'escriptura de reparcel·lació voluntària, amb data 16 de juliol de 1998, en la qual es recull una superfície major del còmput total de la unitat, de 82,47 m2, que estava dins del perímetre delimitat, i que fa que la diferència total de la superfície d'aquesta passe de 12.234,20 m2 a 12.316,67 m2, amb l'aprofitament corresponent; fet que esmena una errada inicial que s'havia produït en relació amb l'assignació d'una xicoteta franja de propietat, que segons el títol aportat ha sigut adquirit per l'urbanitzador.
  
Vist que el tècnic municipal procedeix a subscriure, en el propi document aportat el 20 de juliol de 1998, el vistiplau a la ubicació i valor de la finca resultant neta de titularitat municipal.
  
A la vista de tot el que s'ha exposat, i a proposta del regidor delegat d'Urbanisme, el Ple de l'Ajuntament, per 20 vots a favor del PP, CIPS, Grup Mixt, UPV i PSOE, i 4 vots en contra de EU-Els Verds, acorda:
  
Primer
  
Aprovar l'escriptura de reparcel·lació voluntària de la Unitat d'Execució número 26, deixant sense efecte la substitució directa del dret municipal del 10% de l'aprofitament tipus per terrenys de l'urbanitzador, la qual cosa comporta completar aquesta amb la parcel·la municipal resultant del 10% de l'aprofitament tipus, minorat per la càrrega urbanitzadora, d'acord amb el que es recull en la documentació que va tindre entrada en aquest Ajuntament amb data 20 de juliol de 1998 i a la qual ha prestat la seua conformitat el tècnic municipal.
  
Segon
  
Aprovar definitivament el Projecte d'Urbanització de la Unitat d'Actuació número 26, havent de presentar-se un projecte complet refós en què figuren totes les modificacions que s'han introduït visat pel col·legi oficial corresponent.
  
Tercer
  
Facultar l'alcalde president tan àmpliament com en dret corresponga per a subscriure els documents públics corresponents.
  
Quart
  
El present acord haurà de ser publicat en el Diari Oficial de la Generalitat Valenciana i en el Butlletí Oficial de la Província, de conformitat amb el que disposa l'article 69 de la LRAU, en concordança amb l'article 46 de l'esmentat text legal i l'article 59 del dit text.
  
Quinto
  
Donar compte del present acord a la Comissió d'Urbanisme, en la pròxima sessió que aquesta celebre.»
  
La qual cosa es fa pública per a general coneixement i efectes, a reserva dels termes que resulten de l'aprovació de l'acta corresponent, i s'avisa que contra el present acord, que posa fi a la via administrativa, podrà interposar-se recurs contenciós administratiu davant la sala d'aquest orde jurisdiccional del Tribunal Superior de Justícia de la Comunitat Valenciana, en el termini de dos mesos, comptats des del dia següent a la publicació d'aquest acord, sense perjudici que es puga exercir qualsevol altre que s'estime procedent.
  
Amb caràcter previ a la interposició del recurs contenciós administratiu, s'haurà de realitzar la comunicació a l'òrgan administratiu autor de l'acte, segons disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.